FI Euroopan unionin virallinen lehti C 285/2

Yhteisöjen tuomioistuimen tuomio (suuri jaosto) 3.9.2008 — Yassin Abdullah Kadi ja Al Barakaat International Foundation v. Euroopan unionin neuvosto, Euroopan yhteisöjen komissio, Ison-Britannian ja Pohjois-Irlannin Yhdistynyt Kuningaskunta

(Yhdistetyt asiat C-402/05 P ja C-415/05 P) (1)

(Yhteinen ulko- ja turvallisuuspolitiikka (YUTP) - Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvat rajoittavat toimenpiteet - Yhdistyneet Kansakunnat - Turvallisuusneuvosto - Yhdistyneiden Kansakuntien peruskirjan VII luvun nojalla hyväksytyt päätöslauselmat - Täytäntöönpano yhteisössä - Yhteinen kanta 2002/402/YUTP - Asetus N:o 881/2002 - Toimenpiteet, jotka koskevat henkilöitä ja yhteisöjä, jotka on sisällytetty Yhdistyneiden Kansakuntien toimielimen laatimaan luetteloon - Varojen ja taloudellisten resurssien jäädyttäminen - Turvallisuusneuvoston päätöslauselman 1267 (1999) 6 kappaleessa tehdyllä päätöksellä perustettu turvallisuusneuvoston komitea (pakotekomitea) - Näiden henkilöiden ja yhteisöjen sisällyttäminen asetuksen N:o 881/2002 liitteeseen I - Kumoamiskanne - Yhteisön toimivalta - EY 60, EY 301 ja EY 308 artiklan yhdessä muodostama oikeusperusta - Perusoikeudet - Omistusoikeus, oikeus tulla kuulluksi ja oikeus tehokkaaseen tuomioistuinvalvontaan)

(2008/C 285/03)

Oikeudenkäyntikielet: englanti ja ruotsi

Asianosaiset

Valittajat: Yassin Abdullah Kadi (edustajinaan: I. Brownlie, D. Anderson, QC, barrister P. Saini ja solicitor G. Martin), Al Barakaat International Foundation (edustajat: advokat L. Silbersky ja advokat T. Olsson)

Valittajien vastapuolet ja muut osapuolet: Euroopan unionin neuvosto (asiamiehet: M. Bishop, E. Finnegan ja E. Karlsson), Euroopan yhteisöjen komissio (asiamiehet: C. Brown, J. Enegren ja P.J. Kuijper), Ison-Britannian ja Pohjois-Irlannin yhdistynyt kuningaskunta (asiamiehet: R. Caudwell, E. Jenkinson, S. Behzadi-Spencer, C. Greenwood, QC ja barrister A. Dashwood)

Väliintulijat, jotka tukevat Euroopan unionin neuvoston vaatimuksia: Espanjan kuningaskunta (asiamies: J. Rodríguez Cárcamo), Ranskan tasavalta (asiamiehet: G. de Bergues, E. Belliard ja S. Gasri), Alankomaiden kuningaskunta (asiamiehet: H. G. Sevenster ja M. de Mol)

Väliintulija, joka tukee Euroopan yhteisöjen komission vaatimuksia: Ranskan tasavalta (asiamiehet: G. de Bergues, E. Belliard ja S. Gasri)

Oikeudenkäynnin kohde

Valitus Euroopan yhteisöjen ensimmäisen oikeusasteen tuomioistuimen (laajennettu toinen jaosto) asiassa T-315/01, Yassin Abdullah Kadi v. EU:n neuvosto ja EY:n komissio, 21.9.2005 antamasta tuomiosta, jossa ensimmäisen oikeusasteen tuomioistuin totesi, että a) lausunnon antaminen valittajan esittämästä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta annetun neuvoston asetuksen (EY) N:o 467/2001 muuttamisesta kolmannen kerran 19.10.2001 annetun komission asetuksen (EY) N:o 2062/2001 (EYVL L 277, s. 25) kumoamista koskevasta vaatimuksesta raukeaa siltä osin kuin siinä lisätään valittaja henkilöihin ja yhteisöihin, joihin mainitussa asetuksessa säädettyä varojen jäädyttämistä sovelletaan ja b) kanne hylätään siltä osin kuin se kohdistuu tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä asetuksen N:o 467/2001 kumoamisesta 27.5.2002 annettuun neuvoston asetukseen (EY) N:o 881/2002 (EYVL L 139, s. 9) siltä osin kuin mainitut säädökset koskevat valittajaa

Valitus ensimmäisen oikeusasteen tuomioistuimen (laajennettu toinen jaosto) asiassa T-306/01, Ahmed Yusuf ja Al Barakaat International Foundation v. neuvosto ja komissio, 21.9.2005 antamasta tuomiosta, jolla on hylätty kanne, jolla vaadittiin tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä asetuksen N:o 467/2001 kumoamisesta 27.5.2002 annetun neuvoston asetuksen (EY) N:o 881/2002 kumoamista

Tuomiolauselma

1) Euroopan yhteisöjen ensimmäisen oikeusasteen tuomioistuimen asiassa T-315/01, Kadi vastaan neuvosto ja komissio, ja asiassa T-306/01, Yusuf ja Al Barakaat International Foundation vastaan neuvosto ja komissio, 21.9.2005 antamat tuomiot kumotaan.

2) Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annettu neuvoston asetus (EY) N:o 881/2002 kumotaan Kadin ja Al Barakaat International Foundationin osalta.

3) Asetuksen N:o 881/2002 vaikutukset pysyvät Kadin ja Al Barakaat International Foundationin osalta ennallaan sellaisen jakson ajan, jonka kesto ei voi olla enempää kuin kolme kuukautta tämän tuomion julistamispäivästä alkaen.

4) Euroopan unionin neuvosto ja Euroopan yhteisöjen komissio velvoitetaan vastaamaan omista oikeudenkäyntikuluistaan, minkä lisäksi kumpikin velvoitetaan korvaamaan puolet niistä kuluista, joita Kadille ja Al Barakaat International Foundationille on aiheutunut ensimmäisessä oikeusasteessa ja nyt esillä olevien valitusten yhteydessä.

5) Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan sekä ensimmäisessä oikeusasteessa että nyt esillä olevien valitusten yhteydessä.

6) Espanjan kuningaskunta, Ranskan tasavalta ja Alankomaiden kuningaskunta vastaavat omista oikeudenkäyntikuluistaan.

(1) EUVL C 36, 11.2.2006.

EUVL C 48, 25.2.2006.